




ประกาศเทศบาลตำบลโคกภู
                                     เรื่อง สอบราคาจ้างโครงการก่อสร้างสะพานข้ามลำห้วยอูน 
                                                     บ้านนางเติ่งสามัคคี หมู่ที่ ๑๓                  
    ----------------------------------------------------------------------- 
          ด้วยเทศบาลตำบลโคกภู อำเภอภูพาน จังหวัดสกลนคร  มีความประสงค์จะสอบราคา โครงการก่อสร้างสะพานข้ามลำห้วยอูน  บ้านนางเติ่งสามัคคี หมู่ที่ ๑๓   ขนาดความกว้าง ๔.๘๐ เมตร ความยาว ๑๖ เมตร ความสูงจากท้องตอหม้อสะพานถึงพื้นสะพานไม่น้อยกว่า ๔.๗๐  เมตร  พร้อมทำถนนดินเชื่อมสะพานข้างละ ๑๐๐ เมตร และบดอัดแน่นเกรดปรับแต่งด้วยรถเกรดเดอร์ให้เรียบร้อย พร้อมติดตั้งป้ายโครงการ จำนวน ๑ ป้าย  รายละเอียดตามแบบแปลนและรายการประมาณการของเทศบาลตำบลโคกภูกำหนด ราคากลาง  ๑,๑๐๐,๐๐๐.- บาท (หนึ่งล้านหนึ่งแสนบาทถ้วน) 
           ราคากลางของทางราชการดังกล่าวไม่ถือผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเอง จะนำราคาคำนวณของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้

ผู้มีสิทธิเสนอราคาจะต้องมีคุณสมบัติ  ดังต่อไปนี้
  	๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า     ๕๕๐,๐๐๐.-  บาท (ห้าแสนห้าหมื่นบาทถ้วน)  
๒. ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ หรือของหน่วยการบริหารราชการส่วน
ท้องถิ่นและได้แจ้งเวียนชื่อแล้ว
๓.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๔.   เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลโคกภู

	๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลโคกภู ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้  

          ๖.  เป็นผู้ลงทะเบียนในระบบจัดซื้อจัดจ้างภาครัฐด้วยระบบอิเล็กทรอนิกส์  (e-Government Procurement:     e-GP)   ของกรมบัญชีกลาง

๗.  คู่สัญญาต้องรับและจ่ายเงินผ่านบัญชีธนาคารเว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจจ่ายเป็นเงินสดก็ได้







                                                                                           
                                                                                                         /กำหนดดูสถานที่ก่อสร้าง...


                                                                -๒-


         กำหนดดูสถานที่ก่อสร้างในวันที่  ๒๖   เมษายน ๒๕๕๙ ระหว่างเวลา ๐๙.๐๐ น.-๑๐.๐๐ น. ณ สถานที่ก่อสร้าง  หมู่ที่ ๑๓  และกำหนดรับฟังคำชี้แจงรายละเอียดเพิ่มเติม จากกองช่าง เทศบาลตำบลโคกภู ตั้งแต่เวลา ๑๔.๐๐ น.เป็นต้นไป หากผู้ซื้อเอกสารสอบราคาไม่ไปดูสถานที่ก่อสร้างตามวัน  เวลา ที่กำหนดจะถือว่ารับทราบรายละเอียดสถานที่ก่อสร้าง ตลอดจนปัญหาและอุปสรรคในการทำงาน และจะนำมาเป็นข้ออ้างใด ๆ เพื่อให้พ้นความรับผิดชอบไม่ได้เป็นอันขาด

         กำหนดยื่นซองเอกสารสอบราคา  ระหว่างวันที่  ๒๒ เมษายน – ๑๑ พฤษภาคม  ๒๕๕๙ ในวันราชการ   ตั้งแต่เวลา ๐๘.๓๐ น.  ถึงเวลา ๑๖.๓๐ น. ที่งานพัสดุและทะเบียนทรัพย์สิน กองคลัง  เทศบาลตำบลโคกภู  ส่วนในวันที่          ๑๒ พฤษภาคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ให้ยื่นซองสอบราคา ณ ศูนย์รวมข้อมูลข่าวสารการจัดซื้อจัดจ้างระดับอำเภอ (ห้องประชุมอำเภอภูพาน) อำเภอภูพาน  จังหวัดสกลนคร  และกำหนดเปิดซองสอบราคาในวันที่ ๑๓  พฤษภาคม ๒๕๕๙   ณ ศูนย์รวมข้อมูลข่าวสารการจัดซื้อจัดจ้างระดับอำเภอ  (ห้องประชุมอำเภอภูพาน)  อำเภอภูพาน  จังหวัดสกลนคร ตั้งแต่เวลา ๐๙.๐๐ น. เป็นต้นไป

ผู้สนใจ ติดต่อขอซื้อ/รับเอกสารสอบราคาจ้าง ในราคาชุดละ ๑,๕๐๐ บาท ได้ที่ งานพัสดุและทรัพย์สิน  กองคลัง   เทศบาลตำบลโคกภู   อำเภอภูพาน   จังหวัดสกลนคร  ตั้งแต่วันที่ ๒๒ เมษายน– ๑๑  พฤษภาคม ๒๕๕๙ ในวันและเวลาราชการ  ดูรายละเอียดได้ที่เว๊ปไชต์ www.gprocurement.go.th  หรือสอบถามทางโทรศัพท์หมายเลข  ๐-๔๒๑๖-๓๗๖๕  ในวันและเวลาราชการ

ประกาศ ณ วันที่  ๒๒   เมษายน   พ.ศ. ๒๕๕๙                    




	(นายยุทธพล   ยังแสนภู)                                                                                                นายกเทศมนตรีตำบลโคกภู

	                   





















เอกสารสอบราคาจ้างเลขที่   ๑/๒๕๕๙
โครงการก่อสร้างสะพานขนาดเล็กข้ามลำห้วยอูน  บ้านนางเติ่งสามัคคี หมู่ที่ ๑๓
ตามประกาศเทศบาลตำบลโคกภู  ลงวันที่  ๒๒  เมษายน  ๒๕๕๙
............................................................

    เทศบาลตำบลโคกภู ซึ่งต่อไปนี้เรียกว่า “เทศบาลตำบล”  มีความประสงค์จะสอบราคาโครงการก่อสร้างสะพานข้ามลำห้วยอูน  บ้านนางเติ่งสามัคคี หมู่ที่ ๑๓ ตามรายละเอียดดังนี้
	    โครงการก่อสร้างสะพานข้ามลำห้วยอูน  บ้านนางเติ่งสามัคคี หมู่ที่ ๑๓   ขนาดความกว้าง ๔.๘๐ เมตร ความยาว ๑๖ เมตร ความสูงจากท้องตอหม้อสะพานถึงพื้นสะพานไม่น้อยกว่า ๔.๗๐  เมตร  พร้อมทำถนนดินเชื่อมสะพานข้างละ      ๑๐๐ เมตร และบดอัดแน่นเกรดปรับแต่งด้วยรถเกรดเดอร์ให้เรียบร้อย พร้อมติดตั้งป้ายโครงการ จำนวน ๑ ป้าย รายละเอียดตามแบบแปลนและรายการประมาณการของเทศบาลตำบลโคกภูกำหนด ราคากลาง  ๑,๑๐๐,๐๐๐.- บาท (หนึ่งล้านหนึ่งแสนบาทถ้วน) 
๑.  เอกสารแนบท้ายเอกสารสอบราคา
                   	๑.๑   แบบรูปรายการละเอียด
๑.๒   แบบใบเสนอราคา
๑.๓   แบบสัญญาจ้าง
               	๑.๔   แบบหนังสือค้ำประกัน
                          (๑) หลักประกันสัญญา  
๑.๕   บทนิยาม
                            (๑) ผู้เสนอราคาที่มีผลประโยชน์ร่วมกัน
       (๒) การขัดขวางการแข่งขันราคาอย่างเป็นธรรม
๑.๖   แบบบัญชีเอกสาร
        (๑) บัญชีเอกสารส่วนที่ ๑
                            (๒) บัญชีเอกสารส่วนที่ ๒

	       ๒. คุณสมบัติของผู้เสนอราคา
 	๒.๑  ผู้เสนอราคาจะต้องเป็นผู้มีอาชีพรับจ้างงานที่สอบราคาจ้าง 
  
๒.๒  ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วย
การบริหารราชการส่วนท้องถิ่นและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งการให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๒.๓  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบ
ราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม  ตามข้อ  ๑.๕









/๒.๔  ผู้เสนอราคา…


-๒-


๒.๔  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย          เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่า
 
๒.๕  ผู้เสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลโคกภู     
		๒.๖  ผู้เสนอราคาต้องเป็นนิติบุคคลและมีผลงานก่อสร้าง ประเภทเดียวกันกับงานที่ สอบราคาจ้าง ในวงเงินไม่น้อยกว่า ๕๕๐,๐๐๐.-  บาท (ห้าแสนห้าหมื่นบาทถ้วน) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่เทศบาลเชื่อถือ
		๒.๗  เป็นผู้ลงทะเบียนในระบบจัดซื้อจัดจ้างภาครัฐด้วยระบบอิเล็กทรอนิกส์  (e-Government Procurement: e-GP)  ของกรมบัญชีกลาง                                                                                                                                       
 	       	๓.  หลักฐานการเสนอราคา
                        ผู้เสนอราคาจะต้องเสนอเอกสารหลักฐานแนบมาพร้อมกับซองใบเสนอราคาโดยแยกไว้นอกซองใบเสนอราคาเป็น  ๒  ส่วน   ดังนี้ 

๓.๑ ส่วนที่  ๑ อย่างน้อยต้องมีเอกสารดังต่อไปนี้
(๑) กรณีที่ผู้เสนอราคาเป็นนิติบุคคล  
(1) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติ
บุคคล   บัญชีรายชื่อหุ้นส่วนผู้จัดการ   ผู้มีอำนาจควบคุม  พร้อมรับรองสำเนาถูกต้อง
(2) บริษัทจำกัด หรือบริษัทมหาชนจำกัด  ให้ยื่นหนังสือรับรองการจดทะเบียนนิติบุคคล   หนังสือ
บริคณห์สนธิ   บัญชีรายชื่อกรรมการผู้จัดการ   ผู้มีอำนาจควบคุม   และบัญชีรายชื่อผู้ถือหุ้น รายใหญ่พร้อมรับรองสำเนาถูกต้อง
(2)  ในกรณีผู้เสนอราคาเป็นบุคคลธรรมดาหรือคณะบุคคลที่ไม่ใช่นิติบุคคล ให้ยื่นสำเนาบัตร
ประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง
(3) ในกรณีที่ผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิได้ถือสัญชาติไทย ก็ให้ยื่นสำเนาหนังสือเดินทาง  หรือถ้าผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน  (๑)  
                   (๔) สำเนาใบทะเบียนพาณิชย์ สำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง
(5) บัญชีเอกสารส่วนที่ ๑ ทั้งหมดที่ได้ยื่นพร้อมกับซองใบเสนอราคา ตามแบบในข้อ ๑.๖ (๑)








/๓.๑ ส่วนที่ ๒...





-๓-

		๓.๑ ส่วนที่ ๒ อย่างน้อยต้องมีเอกสารดังต่อไปนี้
(๑) หนังสือมอบอำนาจซึ่งปิดอากรแสตมป์ตามกฎหมาย ในกรณีผู้เสนอราคามอบอำนาจให้บุคคลอื่นลงนามในใบเสนอราคาแทน
(๒) สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง
(4) บัญชีรายการก่อสร้าง  (หรือแบบแจ้งปริมาณงาน)  ซึ่งจะต้องแสดงรายการวัสดุ   อุปกรณ์ 
ค่าแรงงาน ภาษีประเภทต่าง ๆ รวมทั้งกำไรไว้ด้วย
(5) บัญชีเอกสารส่วนที่ ๒ ทั้งหมดที่ได้ยื่นพร้อมกับซองใบเสนอราคาตามแบบใน ข้อ  ๑.๖ (๒)    
                                                                                 
     	๔. การเสนอราคา
                 	    ๔.๑. ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้ โดยไม่มีเงื่อนไขใดๆ ทั้งสิ้น  และจะต้องกรอกข้อความให้ถูกต้องครบถ้วน พร้อมลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษร  โดยไม่มีการขูด ลบ ขีดฆ่า หรือแก้ไข  หากมีการขูด ลบ ตก  เติม  แก้ไข  เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

      ๔.๒  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนในการ
เสนอราคาต้องเสนอราคาเป็นเงินบาท และเสนอราคารวมเพียงราคาเดียว โดยเสนอราคารวมตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคาที่เสนอจะต้องตรงกันทั้งตัวเลข และตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญโดยคิดรวมราคาทั้งสิ้นซึ่งรวมภาษีมูลค่าเพิ่ม  ภาษีอากรอื่น และค่าใช้จ่ายทั้งปวงไว้แล้ว
ราคาที่เสนอจะต้องเสนอกำหนดยืนราคาไม่น้อยกว่า  ๙๐  วัน นับแต่วันเปิดซองใบสอบราคาโดย
ภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

      ๔.๓  ผู้เสนอราคาจะต้องเสนอกำหนดเวลาดำเนินการให้แล้วเสร็จ นับถัดจากวันลงนามในสัญญา
จ้าง หรือวันที่ได้รับหนังสือแจ้งจากเทศบาลตำบลโคกภูให้เริ่มทำงาน     กำหนดเวลาดำเนินการก่อสร้างแล้วเสร็จ
ไม่เกิน  ๙๐  วัน                                                           	
            	   ๔.๔  ก่อนยื่นซองสอบราคา  ผู้เสนอราคาควรตรวจดูร่างสัญญา  แบบรูปและรายละเอียด ฯลฯ ให้ถี่ถ้วนและเข้าใจในเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา 

   ๔.๕  ผู้เสนอราคาต้องยื่นซองสอบราคาที่ปิดผนึกเรียบร้อยแล้ว  จ่าหน้าซองถึง ประธานกรรมการ
เปิดซองสอบราคาโดยระบุไว้ที่หน้าซองว่า  “ใบเสนอราคาตามเอกสารสอบราคา เลขที่ ๑/๒๕๕๙” โดยยื่นต่อเจ้าหน้าที่รับซองสอบราคา ระหว่าง วันที่  ๒๒ เมษายน-๑๑  พฤษภาคม ๒๕๕๙  ในวันเวลาราชการ ตั้งแต่เวลา ๐๘.๐๐ น. ถึง ๑๖.๓๐ น. ที่งานพัสดุและทรัพย์สิน กองคลัง  เทศบาลตำบลโคกภู   (โดยใช้นาฬิกาของ เทศบาลตำบลโคกภูเป็นนาฬิกากลาง) ส่วนในวันที่ ๑๒ พฤษภาคม ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ให้ยื่นซองสอบราคา ณ ศูนย์รวมข้อมูลข่าวสารการจัดซื้อ  จัดจ้างระดับอำเภอ (หอประชุมอำเภอภูพาน) อำเภอภูพาน  จังหวัดสกลนคร 

เมื่อพ้นกำหนดเวลายื่นซองสอบราคาแล้วเทศบาลตำบลโคกภูจะไม่รับซองสอบราคาโดยเด็ดขาดและซองเสนอราคาที่ยื่นต่อเทศบาลตำบลโคกภู ซึ่งลงทะเบียนรับซองแล้วจะถอนคืนไม่ได้ 



/คณะกรรมการเปิดซอง…







					-๔-


	  	คณะกรรมการเปิดซองสอบราคาจะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นตามข้อ ๑.๕ (๑) ณ วันประกาศสอบราคาหรือไม่ และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา	
					             
หากปรากฏต่อคณะกรรมการเปิดซองสอบราคาก่อน หรือในขณะที่มีการเปิดซองใบเสนอราคาว่ามี
ผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๕ (๒) คณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรมจะตัดรายชื่อผู้เสนอราคานั้นออกจากการเป็นผู้เสนอราคา  และประกาศรายชื่อผู้เสนอราคาที่มีสิทธิได้รับการคัดเลือก   และเทศบาลตำบลโคกภูจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ และมิได้เป็นผู้ริเริ่มให้มีการกระทำดังกล่าว

ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุที่เป็นผู้เสนอราคาที่มี
ผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อผู้ว่าราชการจังหวัด ภายใน ๓ วัน นับแต่วันที่ได้รับแจ้งจากคณะกรรมการเปิดซองสอบราคา การวินิจฉัยอุทธรณ์ของผู้ว่าราชการจังหวัดให้ถือเป็นที่สุด
                                                                                                                                             
		คณะกรรมการเปิดซองสอบราคาจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น  ณ ศูนย์รวมข้อมูลข่าวสารการจัดซื้อจัดจ้างระดับอำเภอ (ห้องประชุมอำเภอภูพาน) อำเภอภูพาน จังหวัดสกลนคร ในวันที่ ๑๓  พฤษภาคม ๒๕๕๙  ศูนย์รวมข้อมูลข่าวสารการจัดซื้อจัดจ้างระดับอำเภอ  (ห้องประชุมอำเภอภูพาน)  อำเภอภูพาน  จังหวัดสกลนคร ตั้งแต่เวลา ๐๙.๐๐ น.  เป็นต้นไป     
                                                            
        การยื่นอุทธรณ์ตามวรรค ๕ ย่อมไม่เป็นเหตุให้มีการขยายเวลาการเปิดซองใบเสนอราคา เว้นแต่    ผู้ว่าราชการจังหวัดพิจารณาเห็นว่าการขยายเวลาระยะเวลาดังกล่าวจะเป็นประโยชน์แก่ทางราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่าควรยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

๕.  หลักเกณฑ์และสิทธิในการพิจารณาราคา
  ๕.๑  ในการสอบราคาครั้งนี้ เทศบาลตำบลโคกภูจะพิจารณาตัดสินด้วยราคารวมของแต่ละโครงการ  
  ๕.๒ หากผู้เสนอราคารายใดมีคุณสมบัติไม่ถูกต้องตามข้อ  ๒   หรือยื่นหลักฐานการเสนอราคาไม่
ถูกต้องหรือไม่ครบถ้วนตามข้อ ๓ หรือยื่นซองสอบราคาไม่ถูกต้องตามข้อ ๔ แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดแผกไปจากเงื่อนไขของเอกสารสอบราคาในส่วนที่ไม่ใช่สาระสำคัญ ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลโคกภูเท่านั้น
๕.๓   เทศบาลตำบลโคกภูสงวนสิทธิไม่พิจารณาราคาของผู้เสนอราคาโดยไม่มีการผ่อนผันในกรณี  
ดังต่อไปนี้
(1)  ไม่ปรากฏชื่อผู้เสนอราคารายนั้น ในบัญชีผู้ซื้อเอกสารสอบราคา หรือในหลักฐานการรับ
เอกสารสอบราคาของเทศบาลตำบลโคกภู

/(๒)  ไม่กรอกชื่อนิติบุคคล...  






							-๕-

(๒)  ไม่กรอกชื่อนิติบุคคล  บุคคลธรรมดา   หรือลงลายมือชื่อผู้เสนอราคาอย่างใดอย่างหนึ่ง
หรือทั้งหมดในใบเสนอราคา
   (๓)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ 
หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
   (๔)  ราคาที่เสนอมีการขูด ลบ ตกเติม แก้ไข เปลี่ยนแปลง โดยผู้เสนอราคามิได้ลงลายมือชื่อ
พร้อมประทับตรา (ถ้ามี) กำกับไว้							                                                                                     
๕.๔  ในการตัดสินการสอบราคา หรือในการทำสัญญา คณะกรรมการเปิดซองสอบราคาหรือ
เทศบาลตำบลโคกภูมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ เทศบาลตำบลโคกภูมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
๕.๕  เทศบาลตำบลโคกภู ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่
เสนอทั้งหมดก็ได้  หรืออาจจะเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ  และให้ถือว่าการตัดสินของเทศบาลตำบลโคกภูเป็นเด็ดขาด ผู้เสนอราคาจะเรียกร้อง ค่าเสียหายใด ๆ มิได้ รวมทั้งเทศบาลตำบลโคกภูจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำไปโดยไม่สุจริต เช่น การเสนอเอกสารอันเป็นเท็จ  หรือใช้ชื่อบุคคลธรรมดา  หรือนิติบุคคลอื่นมาเสนอราคาแทนเป็นต้น  
ในกรณีที่ผู้เสนอราคาต่ำสุด  เสนอราคาต่ำจนคาดหมายได้ว่าไม่อาจดำเนินการตามสัญญาได้  
คณะกรรมการเปิดซองสอบราคา หรือเทศบาลตำบลโคกภู จะให้ผู้เสนอราคารายนั้นชี้แจงและแสดงหลักฐานที่ทำให้
เชื่อได้ว่าผู้เสนอราคาสามารถดำเนินงานตามสอบราคาจ้างไห้เสร็จสมบูรณ์ หากคำชี้แจงไม่เป็นที่รับฟังได้เทศบาลตำบลโคกภูมีสิทธิจะไม่รับราคาของผู้เสนอราคารายนั้น
		๕.๖  ในกรณีที่ปรากฏข้อเท็จจริงภายหลังจากการเปิดซองสอบราคาว่า     ผู้เสนอราคาที่มีสิทธิ์
ได้รับการคัดเลือกตามที่ประกาศรายชื่อไว้  ตามข้อ ๔.๕  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ  วันประกาศสอบราคา  หรือเป็นผู้เสนอราคาที่มีการกระทำอันเป็นการขัดขวางการแข่งขันราคาอย่างเป็นธรรม ตามข้อ ๑.๕  เทศบาลตำบลโคกภู  มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ ตามข้อ ๔.๕ และเทศบาลตำบลโคกภู จะพิจารณาลงโทษผู้เสนอราคารายนั้นเป็นผู้ทิ้งงาน
ในกรณีนี้หากผู้ว่าราชการจังหวัดพิจารณาเห็นว่าการยกเลิกการเปิดซองใบเสนอราคาที่ได้ดำเนินการไป
แล้วเป็นประโยชน์แก่ทางราชการอย่างยิ่ง ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้

๖. การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญา ดังระบุในข้อ ๑.๓  กับเทศบาลตำบลโคกภู   ภายใน  ๗  วัน นับถัดจากที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละ  ๕  ของราคาค่าจ้างที่สอบราคาได้ให้กับเทศบาลตำบลโคกภูยึดถือไว้ในขณะทำสัญญา   โดยใช้หลักประกันอย่างหนึ่งอย่างใดดังต่อไปนี้ 
                    ๖.๑  เงินสด
                    ๖.๒  เช็คที่ธนาคารสั่งจ่ายให้แก่เทศบาลตำบลโคกภู โดยเช็คลงวันที่ที่ทำสัญญาหรือก่อนหน้านั้นไม่เกิน ๓ วันทำการของทางราชการ
                     ๖.๓  หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ ๑.๔(๑)
           ๖.๔ หนังสือค้ำประกันของบรรษัทเงินทุนอุตสาหกรรมแห่งประเทศไทย บริษัทเงินทุนหรือบรรษัทเงินทุนหลักทรัพย์ที่ได้รับอนุญาตให้ประกอบกิจการเงินทุน เพื่อการพาณิชย์และประกอบธุรกิจ ค้ำประกันต่างประเทศของธนาคารแห่งประเทศไทยซึ่งได้แจ้งเวียนชื่อให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 

								/๖.๕ พันธบัตรรัฐบาลไทย...





						-๖-

 ๖.๕ พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน   ๑๕   วัน    นับถัดจากวันที่ผู้ชนะการสอบราคา         
(ผู้รับจ้าง) พ้นจากข้อผูกพันตามสัญญาจ้างแล้ว

๗. ค่าจ้างและการจ่ายเงิน
		เทศบาลตำบลโคกภู  จะจ่ายเงินค่าจ้าง โดยแบ่งออกเป็น   ๑   งวด  ดังนี้
งวดที่  ๑  (งวดสุดท้าย)  เป็นเงินในอัตราร้อยละ  ๑๐๐   ของค่าจ้าง เมื่อผู้รับจ้างได้ปฏิบัติงาน
ทั้งหมดให้แล้วเสร็จเรียบร้อยตามสัญญารวมทั้งทำความสะอาดสถานที่ก่อสร้างให้สะอาดเรียบร้อย และคณะกรรมการตรวจการจ้างได้ตรวจรับงานเป็นที่เรียบร้อยแล้ว	
				
๘.  อัตราค่าปรับ
ค่าปรับตามแบบสัญญาจ้าง  จะกำหนดในอัตราร้อยละ ๐.๑๐ ของค่าจ้างตามสัญญาต่อวัน
 
๙.  การรับประกันความชำรุดบกพร่อง
		ผู้ชนะการสอบราคาซึ่งได้ทำข้อตกลงเป็นหนังสือ หรือสัญญาจ้างตามแบบสัญญาจ้างดังระบุใน ๑.๓   แล้วแต่กรณีจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  ๒  ปี  นับถัดจากวันที่เทศบาลตำบลโคกภูได้รับมอบงาน โดยผู้รับจ้างต้องรีบจัดการซ่อมแซมให้ใช้การได้ดีดังเดิมภายใน  ๓๐ วัน นับถัดจากวันที่ได้รับแจ้งความชำรุดบกพร่อง

		๑๐. ข้อสงวนสิทธิในการเสนอราคาและอื่น ๆ
๑๐.๑เงินค่าจ้างสำหรับงานจ้างครั้งนี้ ได้มาจากเทศบัญญัติงบประมาณประจำปี๒๕๕๙ เทศบาลตำบลโคกภู การลงนามในสัญญาจ้างจะกระทำได้ต่อเมื่อเทศบาลตำบลโคกภูได้แจ้งให้มาทำสัญญาเท่านั้นและเทศบาลตำบลโคกภูขอสงวนสิทธิ์ในการยกเลิกการสอบราครั้งนี้ โดยไม่มีข้อแม้ใดๆทั้งสิ้น ในกรณีที่เงินจำนวนดังกล่าวไม่เพียงพอและผู้เสนอราคาอาจจะเรียกร้องค่าเสียหายหรือค่าใช้จ่ายใดที่เกิดขึ้นจากเทศบาลตำบลโคกภูมิได้ 
๑๐.๒ เมื่อเทศบาลตำบลโคกภู  ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้
           (๑) แจ้งการส่งหรือนำเข้าสิ่งของดังกล่าวเข้ามาจากต่างประเทศต่อกรมการขนส่งทางน้ำ
และพาณิชย์นาวีภายใน  ๗ วัน นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
         (๒) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทย
จากจากต่างประเทศมายังประเทศไทย เว้นแต่จะได้รับอนุญาตจากกรมการขนส่งทางน้ำและพาณิชย์นาวี ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
(๓) ในการที่ไม่ปฏิบัติตาม (๑) หรือ (๒) ผู้รับจ้างจะต้องรับผิดตามกฎหมายว่าด้วยการ
พาณิชยนาวี




											/๑๐.๓  ผู้เสนอราคา…




							-๗-

๑๐.๓  ผู้เสนอราคาซึ่งเทศบาลตำบลโคกภูได้คัดเลือกแล้วไม่ไปทำสัญญา หรือข้อตกลง  ภายในเวลา
ที่เทศบาลตำบลโคกภูกำหนดดังระบุในข้อ  ๖   เทศบาลตำบลโคกภูจะถือว่าไม่ประสงค์จะทำสัญญาจ้างกับเทศบาลตำบลโคกภู  รวมทั้งจะพิจารณาให้เป็นผู้ทิ้งงานตามระเบียบของทางราชการ  และพิจารณาเรียกร้องให้ชดใช้ความเสียหายอื่น     (ถ้ามี)
 		๑๐.๔  เทศบาลตำบลโคกภูสงวนสิทธิ์ที่จะแก้ไข เพิ่มเติมเงื่อนไข  หรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)
	
		๑๑. มาตรฐานฝีมือช่าง
เมื่อเทศบาลตำบลโคกภู  ได้คัดเลือกผู้เสนอราคารายใดให้เป็นผู้รับจ้าง และได้ตกลงว่าจ้างตามประกาศนี้แล้ว    ผู้เสนอราคาจะต้องตกลงว่าในการปฏิบัติงานก่อสร้างดังกล่าวผู้เสนอราคาจะต้องมี  และใช้ผู้ที่ผ่านการทดสอบมาตรฐานฝีมือช่างจากสถาบันพัฒนาฝีมือแรงงาน หรือมีวุฒิบัตรระดับ ปวช. , ปวส., และ ปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ แต่จะต้องมีช่างจำนวนอย่างน้อย ๑ คน ในแต่ละสาขาช่าง ดังต่อไปนี้
๑๑.๑  สาขาช่างโยธา  หรือ
๑๑.๒  สาขาช่างก่อสร้าง 

๑๒. การปฏิบัติตามกฎหมายหรือระเบียบ
๑๒.๑ ในระหว่างระยะเวลาการก่อสร้าง ผู้รับจ้างพึงปฏิบัติตามคำแนะนำของนายช่างควบคุมงานหรือคณะกรรมการตรวจการจ้าง ซึ่งได้แนะนำโดยชอบด้วยระเบียบของทางราชการโดยมิชักช้า
๑๒.๒ ผู้รับจ้างจะต้องทำและติดตั้งแผ่นป้ายแสดงรายละเอียดเกี่ยวกับงานก่อสร้างตามที่เทศบาลตำบล  โคกภูกำหนดไว้  ณ  บริเวณสถานที่ก่อสร้างภายใน  ๓  วัน นับแต่วันเริ่มทำงาน
๑๒.๓ ผู้รับจ้างจะต้องทำป้ายบอกเขตก่อสร้างและจัดหาเครื่องหมายหรือสัญญาณห้ามเข้าในจุดก่อสร้าง   ที่น่าจะทำให้เกิดอันตรายต่อชีวิตและทรัพย์สินของประชาชน
ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

						               
						                        เทศบาลตำบลโคกภู

                                                   
                                                     (นายยุทธพล  ยังแสนภู)
                                                     นายกเทศมนตรีตำบลโคกภู
              ๒๒  เมษายน  ๒๕๕๙













บทนิยาม

		“ผู้เสนอราคาที่มีผลประโยชน์ร่วมกัน” หมายความว่า บุคคลธรรมดาหรือนิติบุคคลที่เข้าเสนอราคาในการสอบราคาจ้างของเทศบาลตำบลโคกภู  เป็นผู้มีส่วนได้เสียไม่ว่าโดยทางตรงหรือทางอ้อม ในกิจการของบุคคลธรรมดาหรือนิติบุคคลอื่นที่เข้าเสนอราคาในการสอบราคาจ้างขององค์การบริหารส่วนตำบลโคกภูในคราวเดียวกัน
		การมีส่วนได้เสียไม่ว่าโดยทางตรงหรือทางอ้อมของบุคคลธรรมดาหรือนิติบุคคลดังกล่าวข้างต้น  ได้แก่การที่บุคคลธรรมดา หรือบุคคลดังกล่าวมีความสัมพันธ์กันในลักษณะดังต่อไปนี้
		(๑) มีความสัมพันธ์กันในเชิงบริหารโดยผู้จัดการ หุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของบุคคลธรรมดา หรือนิติบุคคลรายหนึ่ง มีอำนาจหรือสามารถใช้อำนาจในการบริหารจัดการกิจการของบุคคลธรรมดา หรือนิติบุคคลอีกรายหนึ่งหรือหลายราย ที่เสนอราคาให้แก่เทศบาลตำบลโคกภูในการสอบราคาจ้างครั้งนี้
		(๒) มีความสัมพันธ์กันในเชิงทุน โดยผู้เป็นหุ้นส่วนในห้างหุ้นส่วนสามัญ หรือผู้เป็นหุ้นส่วนไม่จำกัดความรับผิดในห้างหุ้นส่วนจำกัด หรือผู้ถือหุ้นรายใหญ่ในบริษัทจำกัด หรือบริษัทมหาชนจำกัด เป็นหุ้นส่วนในห้างหุ้นส่วนหรือห้างหุ้นส่วนจำกัด หรือเป็นผู้ถือหุ้นในบริษัทจำกัด หรือบริษัทมหาชนจำกัด อีกรายหนึ่งหรือหลายรายที่เสนอราคา    ให้แก่องค์การบริหารส่วนตำบลโคกภู ในการสอบราคาจ้างครั้งนี้
		คำว่า “ผู้ถือหุ้นรายใหญ่” ให้หมายความว่า ผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้น หรือในอัตราอื่นตามที่คณะกรรมการว่าด้วยการพัสดุเห็นสมควรประกาศกำหนดสำหรับกิจการบางประเภทหรือบางขนาด
		(๓) มีความสัมพันธ์กันในลักษณะไขว้กันระหว่าง (๑) และ (๒) โดยผู้จัดการ หุ้นส่วนผู้จัดการ กรรมการ   ผู้จัดการ ผู้บริหาร หรือผู้มีอำนาจในการดำเนินงานในกิจการของบุคคลธรรมดา หรือนิติบุคคลรายหนึ่ง เป็นหุ้นส่วนใน   หุ้นส่วนสามัญ หรือห้างหุ้นส่วนจำกัด หรือเป็นผู้ถือหุ้นรายใหญ่ในบริษัทจำกัด หรือบริษัทมหาชนจำกัด อีกรายหนึ่งหรือหลายรายที่เข้าเสนอราคาให้แก่องค์การบริหารส่วนตำบลโคกภู ในการสอบราคาจ้างครั้งนี้หรือในนัยกลับกัน
		การดำรงตำแหน่ง การเป็นหุ้นส่วน หรือเข้าถือหุ้นดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลใน (๑) (๒) หรือ (๓) ให้ถือว่าเป็นการดำรงตำแหน่งการเป็นหุ้นส่วนหรือการถือหุ้นของบุคคลดังกล่าว
		ในกรณีบุคคลใดใช้ชื่อบุคคลอื่นเป็นผู้จัดการ หุ้นส่วนผู้จัดการ กรรมการผู้จัดการ ผู้บริหาร ผู้เป็นหุ้นส่วน หรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริงของหุ้นส่วน หรือบริษัทจำกัด หรือบริษัทมหาชนจำกัด แล้วแต่กรณี และห้างหุ้นส่วน หรือบริษัทจำกัด หรือบริษัทมหาชนจำกัดที่เกี่ยวข้อง ได้เสนอราคาให้แก่องค์การบริหารส่วนตำบลโคกภูในการสอบราคาจ้างคราวเดียวกัน ให้ถือว่าผู้เสนอราคาหรือผู้เสนองานนั้นมีความสัมพันธ์กันตาม (๑) (๒) หรือ (๓) แล้วแต่กรณี
		“การขัดขวางการแข่งขันราคาอย่างเป็นธรรม” หมายความว่า การเสนอราคารายหนึ่งหรือหลายรายกระทำการอย่างใด ๆ อันเป็นการขัดขวาง หรือเป็นอุปสรรคหรือไม่เปิดโอกาสให้มีการแข่งขันราคาอย่างเป็นธรรม ในการเสนอราคาต่อองค์การบริหารส่วนตำบลโคกภูไม่ว่าจะกระทำโดยการสมยอมกัน หรือโดยการให้ ขอให้หรือรับว่าจะให้ เรียกรับ หรือยอมจะรับเงินหรือทรัพย์สิน หรือประโยชน์อื่นใด หรือใช้กำลังประทุษร้าย หรือแสดงเอกสารอันเป็นเท็จ หรือกระทำการใดโดยทุจริต ทั้งนี้ โดยมีวัตถุประสงค์ที่จะแสวงหาประโยชน์ในระหว่างผู้เสนอราคาด้วยกัน หรือเพื่อให้ประโยชน์แก่ ผู้เสนอราคารายหนึ่งรายใดเป็นผู้มีสิทธิทำสัญญากับองค์การบริหารส่วนตำบลโคกภูหรือเพื่อหลีกเลี่ยงการแข่งขันราคาอย่างเป็นธรรม หรือเพื่อให้เกิดความได้เปรียบองค์การบริหารส่วนตำบลโคกภู โดยมิใช่เป็นไปในทางประกอบธุรกิจปกติ

